BCP กำไร Q1 ลด 37% ไร้บุ๊กกำไรพิเศษขาย “SEGHPL”
BCP กำไรไตรมาส 1/66 ลด 37% เหลือ 2.74 พันล้านบาท จากปีก่อน 4.36 พันล้านบาท หลังไม่มีบันทึกกำไรขาย "SEGHPL" เหมือนในไตรมาส 1/65 
BCP กำไรไตรมาส 1/66 ลด 37% เหลือ 2.74 พันล้านบาท หลังไม่มีบันทึกกำไรขาย "SEGHPL" เหมือนในไตรมาส 1/65
10 พ.ค. 2566

บริษัท บางจาก คอร์ปอเรชั่น จำกัด (มหาชน) หรือ BCP รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยกำไรขั้นต้น 8,309 ล้านบาท ปรับลดลง 32% เมื่อเทียบจากปีก่อน ส่วนใหญ่มาจากธุรกิจโรงกลั่นที่มี Inventory Loss (รวมกลับรายการ ขาดทุนจากการปรับมูลค่าสินค้าคงเหลือ (NRV)) US$ 4.41/BBL ขณะที่ Q1/2022 มี Inventory Gain สูงถึง US$ 9.77/BBL แม้จะมีค่าการกลั่นพื้นฐาน (Operating GRM) US$ 11.44/BBL ปรับเพิ่มขึ้น US$ 4.61/BBL เมื่อเทียบจากปีก่อน ส่งผลให้กำไรขั้นต้นลดลง
ส่วนค่าใช้จ่ายในการขายและบริหาร 1,860 ล้านบาท เพิ่มขึ้น 11% เมื่อเทียบจากปีก่อน ส่วนใหญ่เป็นค่าใช้จ่ายที่เกี่ยวข้องกับการขายซึ่งปรับ เพิ่มขึ้นตามรายได้จากการขาย
รวมทั้งจากการจำหน่ายเงินลงทุนใน Star Energy Group Holdings Pte. Ltd. (SEGHPL) เป็นผลทำให้กลุ่มบริษัทบางจากรับรู้กำไร 2,031 ล้านบาท ในไตรมาส 1/65
อย่างไรก้ตามรายได้จากการขายและการให้บริการรวม 80,380 ล้านบาท เพิ่มขึ้น 16% เมื่อเทียบจากปีก่อน ส่วนใหญ่มาจากรายได้ที่เกี่ยวข้องกับ ธุรกิจน้ำมันเป็นหลักจากการที่ราคาขายเฉลี่ยต่อหน่วยเพิ่มขึ้นตามราคาน้ำมันดิบและราคาน้ำมันสำเร็จรูปที่ปรับเพิ่มขึ้น ตามภาวะตลาดโลก รวมถึงปริมาณการจำหน่ายเพิ่มขึ้น
 